|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** |  **Nr. GND/2024/414** |
|  |  **(protokols Nr.15; 40.p.)** |

**Par nekustamā īpašuma Latgales iela 10, Gulbenē, Gulbenes novadā, atsavināšanas izbeigšanu**

Gulbenes novada pašvaldības dome 2023.gada 28.decembrī pieņēma lēmumu Nr. GND/2023/1261 “Par nekustamā īpašuma Latgales iela 10, Gulbene, Gulbenes novads, atsavināšanu” (protokols Nr. 20; 52.p.) ar kuru nolēma nodot atsavināšanai nekustamo īpašumu Latgales ielā 10, Gulbenē, Gulbenes novadā, kadastra numurs 5001 005 0029, kas sastāv no zemes vienības ar kadastra apzīmējumu 50010050029 ar platību 4272 kv.m. (turpmāk – Nekustamais īpašums), atklātā mutiskā izsolē.

Gulbenes novada pašvaldības dome 2024.gada 25.janvārī pieņēma lēmumu Nr. GND/2024/33 “Par nekustamā īpašuma Latgales iela 10, Gulbene, Gulbenes novads, pirmās izsoles rīkošanu, noteikumu un sākumcenas apstiprināšanu” (protokols Nr. 2; 26.p.), ar kuru nolēma rīkot nekustamā īpašuma pirmo izsoli, apstiprināt izsoles noteikumus un nosacīto cenu. Pirmās izsoles apstiprinātā nosacītā cena (izsoles sākumcena) 14700 EUR (četrpadsmit tūkstoši septiņi simti *euro*). Uz 2024.gada 14.martā rīkoto izsoli (pirmā izsole) nepieteicās neviens pretendents, līdz ar to izsole ir bijusi nesekmīga.

Gulbenes novada pašvaldības dome 2024.gada 28.martā pieņēma lēmumu Nr. GND/2024/141 “Par nekustamā īpašuma Latgales ielā 10, Gulbenē, Gulbenes novadā, otrās izsoles rīkošanu, noteikumu un sākumcenas apstiprināšanu” (protokols Nr. 8; 33.p.), ar kuru nolēma rīkot nekustamā īpašuma otro izsoli, apstiprināt izsoles noteikumus un nosacīto cenu. Otrās izsoles apstiprinātā nosacītā cena (izsoles sākumcena) 12500 EUR (divpadsmit tūkstoši pieci simti *euro*). Uz 2024.gada 16.maijā rīkoto izsoli (otrā izsole) nepieteicās neviens pretendents, līdz ar to izsole ir bijusi nesekmīga.

Gulbenes novada pašvaldības dome 2024.gada 30.maijā pieņēma lēmumu Nr. GND/2024/276 “Par nekustamā īpašuma Latgales ielā 10, Gulbenē, Gulbenes novadā, trešās izsoles rīkošanu, noteikumu un sākumcenas apstiprināšanu” (protokols Nr. 11; 45.p.), ar kuru nolēma rīkot nekustamā īpašuma trešo izsoli, apstiprināt izsoles noteikumus un nosacīto cenu. Trešās izsoles apstiprinātā nosacītā cena (izsoles sākumcena) 9000 EUR (deviņi tūkstoši *euro*). Uz 2024.gada 11.jūlijā rīkoto izsoli (trešā izsole) nepieteicās neviens pretendents, līdz ar to izsole ir bijusi nesekmīga.

Saskaņā ar Publiskas personas mantas atsavināšanas likuma 32.panta trešo daļu pēc trešās nesekmīgās izsoles institūcija, kas organizē nekustamā īpašuma atsavināšanu (9.pants), var ierosināt veikt atkārtotu novērtēšanu vai citu šajā likumā paredzēto atsavināšanas veidu, vai arī atcelt lēmumu par nodošanu atsavināšanai.

Īpašuma novērtēšanas un izsoļu komisija izvērtējot situāciju, iesaka atcelt nekustamā īpašuma atsavināšanu.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu. Savukārt šā likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 3.panta pirmās daļas 1.punktu publiskas personas nekustamo un kustamo mantu var atsavināt pārdodot izsolē, tai skaitā izsolē ar pretendentu atlasi, un šā panta otrajā daļā noteikts, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Saskaņā ar šā likuma 34.panta pirmo daļu, noteikts, ka izsoles rīkotājs apstiprina izsoles protokolu septiņu dienu laikā pēc izsoles.

Ņemot vērā Gulbenes novada pašvaldības īpašuma novērtēšanas un izsoļu komisijas 2024.gada 11.jūlija sēdes lēmumu “Par nekustamā īpašuma Latgales iela 10, Gulbenē, Gulbenes novadā, izsoles rezultātu”, protokols Nr. GND/2.7.2/24/17 (8.§), pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 32.panta trešo daļu, 34.panta pirmo daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATZĪT 2024.gada 11.jūlijā rīkoto Gulbenes novada pašvaldības nekustamā īpašuma Latgales ielā 10, Gulbenē, Gulbenes novadā, kadastra numurs 5001 005 0029, kas sastāv no zemes vienības ar kadastra apzīmējumu 50010050029 ar platību 4272 kv.m., trešo izsoli par nesekmīgu.

2. ATCELT Gulbenes novada pašvaldības domes 2023.gada 28.decembra lēmumu Nr. GND/2023/1261 “Par nekustamā īpašuma Latgales iela 10, Gulbene, Gulbenes novads, atsavināšanu” (protokols Nr. 20; 52.p.).

3. Lēmums stājas spēkā ar tā pieņemšanas brīdi.

Gulbenes novada pašvaldības domes priekšsēdētājs A.Caunītis